ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02660054639

ขอให้พิจารณาติดตั้งแท่งเหล็กกั้นการสัญจรของรถจักรยานยนต์บนบาทวิถี บริเวณ ถนนพุทธมณฑลสาย2 แขวงบางแคเหนือ เขตบางแค กรุงเทพมหานคร จำนวน 4 แห่ง แห่งที่ 1 บริเวณร้านแห้วซีฟู๊ด (ตรวจสอบข้อมูลเป็นร้านแห้วซีฟู๊ด ปูดอง หัวปลาหม้อไฟ) ถัดไปเป็นสถานีบริการน้ำมัน ปตท. จุดสังเกต อยู่ฝั่งตรงข้ามกับพุทธมณฑลสาย 2 ซอย 7 และห่างจากสะพานข้ามคลองบางขี้เก้ง (สะพานข้ามคลองที่ 2) ระยะทางประมาณ 500 เมตร ,แห่งที่ 2 บริเวณ พุทธมณฑลสาย 2 ซอย15 จุดสังเกต เลยไปจะเป็นแยกสัญญาณไฟจราจรแดงสี่แยกทศกัณฑ์ ,แห่งที่ 3 บริเวณ หน้าร้านจำหน่ายยาไอแคร์ จุดสังเกต ใกล้กับสัญญาณไฟจราจรแดง ฝั่งซ้ายมือ ติดถนนพุทธมณฑลสาย 2 และแห่งที่ 4 บริเวณ หน้าสวนสาธารณะ-พุทธมณฑลวงแหวน จุดสังเกต อยู่ใกล้กับร้านอาหารฉ่อย สาขาสี่แยกทศกัณฑ์ เนื่องจากผู้ร้องแจ้งว่า บริเวณพื้นที่ดังกล่าว ปัจจุบันพบว่า บนบาทวิถีจะมีการจำหน่ายสินค้า มีการนำโต๊ะเก้าอี้มาวาง มีการนำรถจักรยานยนต์ รถตู้ รถยนต์ และรถสามล้อสาธารณะ (รถตุ๊กๆ) ขึ้นมาจอด นอกจากนั้นยังพบว่า จะมีรถจักรยานยนต์มีพฤติกรรมขับขี่ย้อนศรขึ้นไปบนบาทวิถีด้วย ส่งผลให้ประชาชนได้รับความเดือดร้อน ไม่ได้สะดวกในการเดินสัญจร เกรงว่าจะเป็นอันตราย ล่าสุดวันที่ 22 ธันวาคม 2566 เวลาประมาณ 22.54 น. พบเห็นบุคคลเพศชายและเพศหญิง ใช้ยานพาหนะเป็นรถจักรยานยนต์ หมายเลขทะเบียน 6ขข1909 กรุงเทพมหานคร ยี่ห้อไซค์เวสป้ารุ่นใหม่ (ไม่ทราบรุ่นที่แน่ชัด) สีเหลือง หมวกนิรภัยสีเหลือง มีกล่องใส่ของอยู่ด้านหลังรถ บุคคลที่ 1 เพศชาย (ไม่ทราบชื่อ-นามสกุล) อายุประมาณ 30-40 ปี สูงประมาณ 170-180 เซนติเมตร รูปร่างสมส่วน ตัดผมรองทรง ผิวขาวเหลือง และ บุคคลที่ 2 เพศหญิง (ไม่ทราบชื่อ-นามสกุล) อายุประมาณ 40 กว่าปี สูงประมาณ 150-160 เซนติเมตร รูปร่างอ้วน สีผิวดำแดง นั่งซ้อนท้ายมา ซึ่งบุคคลดังกล่าวขับขี่รถขึ้นมาบนบาทวิถี จากนั้นขับขึ้นมาจอดบนบาทวิถี ประกอบกับผู้ร้องแจ้งว่า ได้มีเจ้าหน้าที่เทศกิจเข้ามาดูแลให้แล้ว แต่เมื่อเจ้าหน้าที่กลับไปก็ประสบปัญหาเช่นเดิม ประสบปัญหามาเป็นระยะเวลาประมาณ 20 ปีแล้ว จึงประสงค์ให้หน่วยงานที่เกี่ยวข้องพิจารณาติดตั้งแผงกั้นการสัญจรของรถจักรยานยนต์บนบาทวิถี เพื่อแก้ไขปัญหาดังกล่าว และเพื่อบรรเทาความเดือดร้อนให้แก่ผู้ร้องและประชาชนที่สัญจรผ่าน

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata